Malmö FF i 2013

Malmö FF i 2013 var Malmö FFs 102. sesong som fotballklubb, deres 78. sesong i Allsvenskan og deres 13. sesong på rad på øverste nivå i det svenske seriesystemet. Malmö FF konkurrerte i Allsvenskan, hvor de kom på førsteplass; Svenska Cupen, hvor de ble slått ut i gruppespillet; Svenska Supercupen, hvor de vant ved å beseire IFK Göteborg; og Europaligaen, hvor klubben kom seg til tredje kvalifiseringsrunde. Sesongen startet med gruppespillet i Svenska Cupen, og endte med Svenska Supercupen. Serien gikk fra april til november.
Da lagets kaptein, Ulrich Vinzents, forlot Malmö FF, og andrekaptein Daniel Andersson hadde bekjentgjort at han kom til å legge opp, ble Jiloan Hamad valgt til erstatter. Klubben tok sin 17. svenske mesterskapstittel og vant Allsvenskan for 20. gang da laget 28. oktober 2013 slo de regjerende svenske mestrene IF Elfsborg i et borteoppgjør på Borås Arena i seriens nest siste runde.


== Oppsummering ==


=== Allsvenskan ===
Serien startet i slutten av mars 2013, og ble avsluttet tidlig i november 2013. Det offisielle kampoppsettet ble sluppet 14. desember 2012. Malmö FF startet sesongen hjemme mot det nyopprykkede Halmstads BK 1. april, i et oppgjør som endte 1–1. Malmö FF avsluttet sesongen hjemme mot Syrianska FC med en 3–1-seier 3. november.
Etter åpningskampen, som endte uavgjort, vant Malmö FF de fire etterfølgende oppgjørene, mot Åtvidabergs FF, Kalmar FF, AIK og Östers IF, hvorav to ble spilt hjemme og to borte. Dette plasserte Malmö FF nest øverst på tabellen, etter IFK Göteborg, hvor målforskjellen skilte lagene. Neste kamp, som ble spilt mot IFK Göteborg, endte 1–1, etter en sen utligning fra IFK Göteborg. Etter å ha spilt 1–1 hjemme mot IFK Norrköping, lå Malmö FF fortsatt nest øverst. Da laget så tapte borte mot Djurgårdens IF, falt det til en femteplass. Neste kamp, som ble spilt mot Mjällby AIF på bortebane, endte 2–2. Malmö FFs bortestatistikk mot laget viser at de aldri hadde vunnet på Strandvallen, til tross for åtte forsøk siden 1980. I tiende runde møtte Malmö FF Helsingborgs IF hjemme, også kjent som skånsk derby. Kampen, som ble sett av 23 730 tilskuere, endte uavgjort 1–1. Etter at en tredel av serien var spilt, var Malmö FF plassert som fjerde beste lag, etter Helsingborg, IFK Göteborg, og tittelforsvarer IF Elfsborg.
Malmö FF vant de påfølgende tre kampene, to borte mot henholdsvis IF Brommapojkarna og Syrianska FC, samt en hjemmekamp mot Elfsborg, som lå over Malmö FF på tabellen. Til tross for dette lå klubben fortsatt på en fjerdeplass. Påfølgende kamp var hjemmekamp 3–1 mot fjorårets nest beste lag, BK Häcken. De to påfølgende kampene, som begge endte med seier, kførte laget opp på en andreplass, etter Helsingborg. Malmö FF tapte mot Gefle IF, før de vant fire kamper på rad. En viktig kamp mot felles tittelutfordrer AIK endte 1–0, og sendte Malmö FF tre poeng forbi AIK, og poengmessig sto nå laget likt med serieleder Helsingborg. Malmö FF tok tabelledelsen etter en 4–1-seier over Kalmar FF, deres første hjemmetap for sesongen. Med kun ti gjenstående kamper var Malmö FF i ledelsen med 41 poeng. Helsinborg, IFK Göteborg og AIK fulgte, alle med 38 poeng hver.
Påfølgende kamp, mot IFK Göteborg på Swedbank Stadion, vant Malmö FF 3–1 etter å ha snudd kampen. Malmö FF hadde nå etablert seg på toppen, og var nå favoritt til å vinne serien. Malmö FF spilte uavgjort mot Östers IF, før serien gikk inn i et avbrekk på grunn av landskamper. Malmö FF spilte uavgjort mot Djurgårdens IF, et lag de hadde tapt for tidligere i sesongen. Malmö FF ledet fortsatt serien, og de etterfølgende tre kampene endte alle med seier. Laget slo Helsingborgs IF, og sikret seg et seks poengs gap ned til IFK Göteborg, som hadde blitt deres nye utfordrer i årets Allsvenskan. Malmö FF hadde muligheten til å øke gapet, men tapte for andre gang denne sesongen mot Häcken.
Med tre kamper igjen kunne Malmö FF sikre serietittelen med seier i to av kampene. I kampen hjemme mot IF Bromapojkarna utlignet bortelaget etter et tidlig mål av Malmö FF, men Guillermo Molins scoret det avgjørende målet i det 86. minutt. Klubben hadde nå muligheten til å avgjøre serien mot IF Elfsborg på Borås Arena 28. oktober. Det var lenge usikkert om kampen ville bli spilt på grunn av varslet uvær, men kampen gikk som normalt. Malmö FF vant kampen 2–0 etter to scoringer av Molins, og sikret klubben sin 20. Allsvenskan-tittel, og 17. svenske mesterskapstittel. Dette var første gang Malmö FF hadde sikret seg tittelen på bortebane siden 1977-sesongen, også denne gangen i Borås, men på Ryavallen. Sesongens siste kamp gikk 3. november mot Syrianska FC. Malmö FF scoret tre raske mål i løpet av de første 19 minuttene, før Syrianska FC reduserte til 3–1, som også ble sluttresultatet. 23 758 tilskuere, som også var sesongens høyeste på hjemmebane, overvar kampen. Daniel Andersson, som skulle avslutte karrieren etter kampen, ble satt inn i det 84. minuttet. Etter kampen ble laget tildelt Lennart Johanssons pokal av tidligere president for UEFA og Sveriges fotballforbund, Lennart Johansson.


=== Svenska Cupen ===
Malmö FF kvalifiserte seg til gruppespillet i Svenska Cupen 2012/13 i 2012 da de i august, etter ekstraomganger, slo ut Sandvikens IF i 2. runde. Da gruppene skulle trekkes, var Malmö FF rangert som tredje beste lag, på grunn av lagets plassering som tredje beste i 2012-sesongen av Allsvenskan. Gruppene ble trukket november 2012, og Malmö FF havnet i samme gruppe som nylig nedrykkede GIF Sundsvall, nylig opprykkede Östers IF, samt Division 1-klubben IK Frej.
Malmö FF endte som nest beste lag i gruppen, og gikk derfor ikke videre til kvartfinalen. Malmö FF hadde syv poeng, like mange som Östers IF, men dårligere målforskjell, med +5 mot Östers IFs +7.


== Viktige hendelser ==
25. oktober 2012: Spissen Petter Thelin signerer for Malmö FF for tre år etter en overgang fra Kramfors-Alliansen.
1. november 2012: Forsvarsspilleren Ulrich Vinzents forlater klubben i en gratis overgang.
5. november 2012: Midtbanespilleren Wílton Figueiredo forlater klubben i en gratis overgang.
7. november 2012: Spissen Daniel Larsson forlater klubben, og går til Real Valladolid.
13. november 2012: Keeperen Zlatan Azinović forlater klubben i en gratis overgang.
16. november 2012: Forsvarsspilleren Daniel Andersson kunngjør at han legger opp som profesjonell fotballspiller.
23. november 2012: Keeperen Sixten Mohlin, midtbanespilleren Pawel Cibicki og forsvarsspillerne Alexander Blomqvist og Pa Konate blir hentet til førstelaget, og får lærlingkontrakter.
30. november 2012: Forsvarsspilleren Petar Petrović blir hentet til førstelaget, og får lærlingkontrakt.
3. desember 2012: Midtbanespilleren Markus Halsti signerer en ny toårskontrakt, som binder ham til klubben ut 2014-sesongen.
10. desember 2012: Midtbanespilleren Emil Forsberg signerer en fireårskontrakt med klubben etter en overgang fra GIF Sundsvall.
12. desember 2012: Forsvarsspilleren Erik Johansson signerer en fireårskontrakt med klubben etter en overgang fra GAIS.
19. desember 2012: Spissen Alexander Nilsson og forsvarsspilleren Tobias Malm blir lånt ut til Landskrona BoIS for resten av sesongen.
20. desember 2012: Spissen Benjamin Fadi signerer en fireårskontrakt med klubben etter en overgang fra Heart of Lions.
14. januar 2013: Forsvarsspilleren Jasmin Sudic blir lånt ut til Mjällby AIF for resten av sesongen.
21. januar 2013: Forsvarsspilleren Magnus Eriksson signerer en fireårskontrakt med klubben etter en overgang fra Gent.
22. februar 2013: Forsvarsspilleren Filip Stenström blir lånt ut til Ängelholms FF for resten av sesongen.
28. mars 2013: Midtbanespilleren Simon Kroon signerer en ny treårskontrakt. Kontrakten, den første han har signert som førstelagsspiller, binder Kroon til klubben ut 2015-sesongen.
29. mars 2013: Midtbanespilleren Amin Nazari blir lånt ut til Assyriska FF for resten av sesongen. Han signerer samtidig en treårskontrakt som binder ham til klubben ut 2015-sesongen.
2. april 2013: Spissen Petter Thelin blir lånt ut til IF Limhamn Bunkeflo for resten av sesongen.
23. april 2013: Spissen Tokelo Rantie, som har vært på lån til Malmö FF, signerer en fireårskontrakt med klubben. Kontrakten binder Rantie til Malmö FF ut 2016-sesongen.
17. juni 2013: Spissen Erdal Rakip flyttes til førstelaget, og signerer en toårig lærlingkontrakt som binder ham til klubben ut 2015-sesongen.
18. juni 2013: Forsvarsspilleren Johan Hammar signerer en kontrakt med seks måneders varighet, etter en overgang fra Everton.
1. august 2013: Forsvarsspilleren Filip Stenström forlater Malmö FF i en overgang til Ängelholms FF.
11. august 2013: Midtbanespilleren Guillermo Molins skriver under en treårskontrakt med klubben, etter en overgang fra RSC Anderlecht.
28. august 2013: Spissen Tokelo Rantie forlater klubben i en overgang til Bournemouth.


=== Tabell for Allsvenskan 2013 ===

Kilde: svenskfotboll.se (sv)Regler for rangering: 
1) poeng; 2) målforskjell; 3) antall mål scoret.Vinner av Svenska Cupen 2013 er kvalifisert for  Mesterligaen 2014/2015, andre kvalifiseringsrunde.(V) = Vinner; (N) = Nedrykk; (O) = Opprykk; (U) = Slått ut; (VP) = Vinner av play-off; (A) = Går videre til neste runde. Gjelder kun når sesongen ikke er avsluttet: (K) = Kvalifisert til den indikerte fasen av turneringen; (TK) = Kvalifisert til turneringen, men ikke til den indikerte fasen; (RK) = Kvalifisert til den indikerte turneringen i forbindelse med nedrykk; (Disk) = Diskvalifisert fra turneringen.


== Referanser ==